Diari Oficial de la Generalitat Valenciana


Sumari del DOGV 5486, del 10-04-2007 (2007/3440)

Edicte sobre notificació del laude emés per la Junta Arbitral de Transports a l'empresa Codelna, SCVL, expedient número V-145/2006.
-----------------------------------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/3440


Data del document
:   28-02-2007

Organisme emissor
:   Conselleria d'Infraestructures i Transport

Tipus de document
:   Edicte

Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Codelna, SCVL, que s'ha dictat laude en l'expedient referenciat i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'esmenta a continuació:  
"Laude  
Tribunal: president: Sr. Ramón Escrig Moreno. Vocals: Sra. Aurora Costa Vicente, Sra Palmira Martínez Ferri, que justifiquen la seua absència, secretària vocal suplent: Sra. Amparo Peris Catalá. Parts: Reclamant: Logística Silverio, SLU, representada pel Sr. Juan José Alberola Satrústegui, Reclamat: Codelna, SCVL, que no assistix a l'acte de vista.  
A València, 17 de gener de 2007 i a les 17.00 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-145/06 i es va procedir a la realització de la vista oral respecte de la reclamació següent: impagament de ports. Notificació i citació per publicació al tauler anuncis de l'Ajuntament. Inassistència del demandat.   
Iniciada la vista oral pel president es procedix a comprovar la identitat de les parts compareixents i la qualitat amb què intervenen. S'informa que davant de la reiterada impossibilitat de citació i notificació realitzada a través de correus es va procedir a la publicació en el tauler d'anuncis de l'Ajuntament d'Alberic per ser l'últim domicili social conegut.  
En compliment d'este tràmit, consta en l'expedient certificat expedit pel secretari de l'Ajuntament amb el vistiplau de l'alcaldessa que manifesta l'exposició durant els dies del 27.12.2006 al 15.01.2007.   
A continuació es concedix la paraula a la reclamant que s'afirma i ratifica en la demanda i es remet a les proves i als documents presentats i que basa en els següents  
Antecedents de fet  
Primer. Com a conseqüència de les relacions comercials que hi ha entre les parts es van realitzar diversos transports segons està acreditat en la documentació que s'adjunta a la demanda i que van donar lloc a les factures núm.: 06/A0000214 per un import de 1.392,00 euros; factura núm. 06/A0000273 per un import de 1.450,00 euros; factura núm. 06/A0000277 per un import de 2.378,00 euros i factura núm. 06/B0000064 per un import de 2.378,00 euros.  
Acaba sol·licitant que, esgotats tots els procediments de cobrament i amb el reconeixement previ del seu dret, es condemne la reclamada al pagament dels ports realitzats i l'import dels quals ascendix a 7.598,00 euros.  
S'apliquen els següents  
Fonaments jurídics  
I. Per tractar-se d'un transport internacional la normativa aplicable i complementària a la LOTT i el seu Reglament, al Codi de Comerç i altres normes d'aplicació general, és el Conveni de 19 de maig de 1956 a què es va adherir Espanya per Instrument de 12 de setembre de 1973 (Ministeri d'Afers Exteriors, BOE de 7 de maig de 1974 núm. 109). Contracte de transport internacional de mercaderies per carretera (CMR), modificat pel Protocol de 05.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982 núm. 203, que establix per a qüestions de competència el que regula l'article 31.1 a).   
II. La competència territorial de la Junta la determinen els articles 6 i 7.2 del Reglament de la LOTT (RD 1211/90) completada pel que fa a estos efectes amb el que establix l'article 1 del CMR, i assenyala l'article 31.1 del mateix cos legal: " Per a tots els litigis a què puga donar lloc el transport regulat per este conveni, el demandant podrà triar, fora de les jurisdiccions dels països contractants, designats de comú acord per les parts del contracte, les jurisdiccions del país en el territori del qual: a) el demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport...". Havent quedat acreditat que el domicili del demandat es troba dins de la jurisdicció d'esta Junta.   
III. La submissió, a més d'estar determinada per l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." està expressament arreplegada en els CMR corresponents a cada un dels transports realitzats i no consta en l'expedient que s'haja fet cap manifestació en sentit contrari a la submissió manifestada.  
IV. Donada l'absència dels vocals representants d'empreses carregadores i de la Federació de Transportistes, que van excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que " la inassistència de qualsevol dels membres de la Junta, a excepció del president, no impedirà que es dicte el laude".  
V. Comprovats els aspectes manifestats per la reclamant per mitjà de la prova documental que adjunta a la demanda i comprovant la Junta Arbitral la veracitat d'estos i el seu ajust a allò que s'ha demandat, han d'estimar-se tal com es reclamen.  
La citació a través del tauler d'anuncis de l'Ajuntament assenyalat anteriorment s'ha fet en l'últim domicili conegut i davant de la impossibilitat de realitzar-la per qualsevol de les altres formes previstes legalment, ja que han sigut reiterades les devolucions dels enviaments realitzats a través del servici de correus.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Logística Silverio, SLU, representada pel Sr. Juan José Alberola Satrústegui contra Codelna, SCVL, ja que dels fets relatats, documents probatoris i declaracions efectuades s'establix que, realitzats els transports d'acord amb allò que s'ha contractat, ha de ser-li pagat l'import resultant.   
Per tot això Codelna, SCVL, haurà de pagar a Logística Silverio, SLU, la quantitat de set mil cinc-cents noranta-huit euros (7.598,00 Euros).  
Este laude serà executiu si no es complix dins del termini de vint dies, comptadors a partir de l'endemà de la seua recepció.   
Contra esta resolució, cap únicament acció d'anul·lació davant de l'Audiència Provincial de València, que haurà de presentar-se dins dels dos mesos següents des de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents des de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes".  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 28 de febrer de 2007.- El president de la Junta Arbitral de Transports de València: Ramón Escrig Moreno.